Fang-i pochádzajúce z 12. storočia pred Kr. (dynastia Šang)
**Fang-i** (čínsky: 方彜; pchin-jin: fāngyí) je typ čínskej bronzovej rituálnej nádoby, ktorá je typická pre obdobie dynastie Šang a ranné až stredné obdobie dynastie Čou, počas doby bronzovej (cca. 1800-900 pred Kr.).

Popis
-----

Má tvar štvorcovej alebo obdĺžnikovej truhly s krytom, ktorý pripomína valbovú strechu, nad ktorou je kľučka valbového tvaru. Spodný okraj je typicky vrúbkovaný s polkruhovým zárezom.

Zvyčajne sú bohato zdobené, často motívom tchao-tchie, starovekých čínskych mytologických stvorení či mytologických zvierat. Niekedy boli spojené, aby vytvorili zdvojenú nádobu, ktorá sa nazýva ou-fang-i (偶方彝). Ich tvar sa s časom líši, tie, ktoré boli vyrobené počas obdobia dynastie Šang mali zvyčajne rovnú hlavnú časť, na rozdiel od tých, ktoré pochádzajú z obdobia rannej dynastie Čou, tie mali vyduté boky. Fang-i z obdobia strednej dynastie Čou majú rukoväte, ktoré vyzerajú ako slonie choboty. Sinológ Carl Hentze navrhol, že tvar nádoby predstavuje dobový chrám predkov so šikmými strechami, vyčnievajúcimi trámami a štvorcovou alebo obdĺžnikovou základňou.

História
--------

Zdá sa, že fang-i sa vyvinuli z keramických nádob obdobia neolitu. V dynastií Šang boli fang-i aj vytesávané aj z bieleho mramoru. Bronzové fang-i sa po prvýkrát objavili na začiatku obdobia Jin-sü (13.-11. storočie pred Kr.), alebo v 14. storočí pred Kr. počas obdobia prechodu medzi kultúrou Er-li-kang a Jin-sü. Počas stredného obdobia dynastie západný Čou sa prestali objavovať.

Význam
------

Verí sa, že sa používali na rituálne obetovanie jedla. aj keď je tiež možné, že sa mohli používať na uchovávanie vína. Počas obdobia dynastií Šang a Čou sa králi a aristokrati priniesť šťastie a odvrátiť zlo, rituálnymi obeťami obetovanými ich predkom. Používali sa aj ako predmety ukladané do hrobov, boli nájdené v hrobkách, napríklad v hrobke kráľovnej Fu Chao z 13. storočia pred Kr.

Fang-i a čínske písmo
---------------------

Do mnohých fang-i boli vyryté skoré formy čínskeho písma, ktoré vo všeobecnosti predstavovali mená majiteľov alebo predkov, ktorým boli venované. Nápisy sa zvyčajne objavujú na vnútorných stenách alebo na dne nádoby či na spodnej strane veka. Boli odliate z bronzu a nie vyryté do kovu. Piktografická forma kratších nápisov z obdobia dynastie Šang sa neskôr počas obdobia dynastie Čou vyvinuli do dlhších nápisov so štandardizovanejšími písanými znakmi, často pripomínajúcimi udalosti týkajúcimi sa jednotlivca, ktorý si nádobu objednal. Fang-i sú dôležité pre staroveké čínske dejiny a vývoj systému čínskeho písania.

Galéria
-------

* Fang-i, obdobie bojujúcich štátovFang-i, obdobie bojujúcich štátov
* Fang-i, dynastia Šang, zo zbierky Honolulu Academy of ArtsFang-i, dynastia Šang, zo zbierky Honolulu Academy of Arts
* Ou-fang-iOu-fang-i
* 
*

Referencie
----------

1. 1 2  "Fangyi". Britannica.com. 27. 12. 2020
2. ↑   *fang yi | British Museum* [online]. britishmuseum.org, [cit. 2023-12-27]. Dostupné online.
3. ↑  MUNSTERBERG, hugo. *Arts of China*. [s.l.] : Tuttle Publishing, 2011.
4. ↑  DEDIER, Christian. *Understanding Ancient Chinese Bronzes, Their Importance in Chinese Culture, Their Shapes, Functions and Motifs*. [s.l.] : [s.n.], 2015. ISBN 9782955416006. S. 37.
5. ↑  FLEMING, John; HONOUR, Hugh. *The Penguin Dictionary of Decorative Arts*. [s.l.] : Viking, 1979. [registration Dostupné online.] ISBN 0670820474. S. 300. Archivované z originálu.
6. ↑   *Ritual vessel (fangyi)* [online]. Khan Academy, [cit. 2020-03-29]. Dostupné online.
7. ↑   '*Fangyi' Covered Ritual Wine Vessel with 'Taotie' Decor* [online]. Harvard Art Museums, [cit. 2020-03-29]. Dostupné online.

Pozri aj
--------

* Nápisy na bronzoch

Iné projekty
------------

Commons
* Spolupracuj na Commons Commons ponúka multimediálne súbory na tému **Fang-i**

Externé odkazy
--------------

* 3D model fang-i, Smithsonian Institution, Freer-Sackler Gallery
*

Zdroj
-----


|  |  |
| --- | --- |
| Portal | Umelecký portál |

*Tento článok je čiastočný alebo úplný preklad článku Fangyi na anglickej Wikipédii.*

Autoritné údaje: 

| * z
* d
* u
Čínske bronzové rituálne predmety |
| --- |
| Typy | 
* cun alebo i
* č’
* fang-i
* fu
* che
* chu
* i
* jen
* jou
* ku
* kuej
* kung
* lej
* li
* pchan
* pchou
* pien-čung
* ťia
* ting
* tou
* ťüe
* tuej
* Zrkadlo TLV

 |
| Jednotlivé artefakty | 
* Fu Chao siao cun
* Che cun
* Chou-mu-wu ting
* Jang sing si cun
* Kchang Chou kuej
* Kuo-ťi C'-paj pchan
* Li keuj
* Luboshez kung
* Mao Kung ting
* Min fang-lej
* Pien-čung markíza I z Ceng alebo Ceng-chou-i pien-čung
* S' Jang Fang cun
* S'-mu Sin ting
* Š' cun
* Š' Čchiang pchan
* Ta Che ting
* Ta Jü ting
* Ta Kche ting

 |
| Súvisiace | 
* Hrob Fu Chao
* Hrob markíza I z Ceng
* Nápisy na bronzoch
* Si-čching Ku-ťien
* Tchao-tchie

 |